Tere! Sid Roth siin.
Tere tulemast minu maailma, kus kõik on loomulikult üleloomulik!
Olen lugenud Piiblist,
kuidas seal põletati mustkunsti puudutavaid raamatuid.
Kui aga mu tänase külalise
okultismi ja New Age'i raamatud haihtusid kui õhku,
kui ta Jeesuse vastu võttis,
siis see võtab küll tummaks.
Tahate kuulda lähemalt?
Sid Roth on uurinud üle 40 aasta üleloomulikku maailma.
Liitu koos Sidiga vaatamaks saadet: "See on üleloomulik!“
Mu tänane külaline on Carlie Terradez.
Carlie, sa ei kasvanud üles kristlikus peres,
aga 14-aastaselt külastasid siiski taevast! - Just nii.
Mul oli tol ajal krooniline astma
ja ma sattusin tänu väga tugevale astmahoole
intensiivravi osakonda.
Seal olles ma tegelikult surin isegi ära ja kogesin kehavälist kogemust.
Kuna mul aga puudus kristlik taust, ei osanud ma seda ka kirjeldada.
Kuid ma vaatasin ülevalt alla nii iseenda peale,
kui minu kallal toimetavate arstide peale.
Ja siis ma otsekui hõljusin läbi ühe ukse,
sisenedes pikka aega kestvasse eredasse valgusesse,
kus kogesin armastust ja rahu.
Liikudes aga mööda koridori selle valguse poole
tundsin, kuidas mind kistakse kõrvale mingite suurte väravate poole.
Nii seisin korraga hiiglaslike kuldsete väravate ees
ja see oli ka esimene kord, mil märksin,
et mul on seljas valge rüü.
See polnud mingi haiglariietus, aga valge rüü
ja ühtlasi olin ka paljajalu.
Mu ees seisis aga üks kuju,
kes lükkas oma sõrmega mu lõua ülespoole,
nii et mu pilk sai suunatud ta näo poole.
Ta pale kiirgas nii eredalt,
kuid ma ei mõistnud tookord, et tegu on Jeesusega.
Kuid Tema tundis mind ja teadis mu kohta kõike.
Ta ütles mulle: "Su aeg pole veel käes."
Sellest ärgates olin aga tagasi oma haiglavoodis.
Peale seda tekkis Carlies kirglik igatsus leida üles see isik,
kes kiirgas sellist erakordset armastust.
Kuna tal aga polnud mingit arusaamist kristlusest,
hakkas ta otsima seda New Age'st,
sööbides üha sügavamale ja sügavamale,
aga mitte sellesse, mida oli kogenud.
Siis aga palus Carlie ühe meeleheitliku palve
ja mis siis sai?
Ütlesin: "Jumal, kui oled päriselt olemas,
siis vajan seda teada."
Korraga helises uksekell ja joostes ust avama
leidsin eest vikaari oma mustas rüüs ja valge kraega.
Vikaar tähendab preestrit? - Just nimelt.
Tegu oli anglikaani kiriku preestriga.
Tal oli käes traktaat,
mille peal oli suur küsimärk ja tekst: "Miks Jeesus?"
Ta ei jõudnud veel sõnagi öelda,
kui haarasin selle tal käest ja lõin siis ukse pauguga kinni.
Ma lihtsalt teadsin, et seal on mu vastus.
Jooksin üles oma tuppa, lugesin selle läbi
ja võtsin Jeesuse läbi päästepalve oma ellu vastu,
kogedes täiega Jumala ligiolu.
Milline imeline tunnistus!
- See oli kõige lihtsam ukselt kuulutamise pöördumine.
Mis sai su New Age'i raamatutest, mida sul oli terve kuhi?
Need lihtsalt haihtusid mu riiulilt, kui päästetud sain.
Keegi ei puutunud neid ega visanud neid välja,
aga need lihtsalt haihtusid.
See esimene kord, mil mõistsid, et Jumal räägib sinuga,
juhtus naiste piiblitunnis.
Ütlesid ka, et kannatasid tookord epilepsia all.
Kui hull see oli?
Mul oli iga päev 3-4 hoogu ja see polnud turvaline.
Mu mees leidis mu vahel kodust eest kokku kukkununa
või talle helistati haigla intensiivist, et olen seal.
Oleksin mitmeid kordi peaaegu surma saanud.
Kuid seal piiblitunnis kogesid siis,
kuidas Jumal kõnetas sind esimest korda.
Mida Ta ütles?
See oli pisut teistsugune piiblitund, kui mu kodukoguduses.
Mu sõbranna viis seda läbi
ja jättis kõige lõpus aega lihtsalt mõtsiklemiseks,
kus pidime lihtsalt ootama, et kuulda Jumala häält.
Ma polnud kunagi varem midagi sellist teinud.
See oli esimene kord, kui kuulsin Jumalat nö enda sees.
Ta ütles: "Võid 2 nädala jooksul saada terveks epilepsiast,
kui vaid ise soovid."
Ühtlasi nägin nägemust lülitist.
Jumal ütles: "Ma sean su ette elu ja surma.
Vali elu.
Kui oled valmis, lihtsalt vajuta seda lülitit
ja lüli oma epilepsia välja."
Läksin koju ja ütlesin:
"Jumal, ma vajan mõista Su Sõna põhjal,
mida Sa püüad mulle öelda?"
Jumal näitas mulle järgneva 2 nädala jooksul
Jeesuse tervendusteenistust, kus Ta tervendas kõiki rõhutuid.
Piiblitundi tagasi minnes ütles mu sõbranna:
"Tunnen, et Jumal tahab, et palvetaksin su eest."
Ta palus kiire palve
ja ma lülisin samal ajal selle lüliti ehk oma epilepsia välja.
Võtsin varasemalt päevas 13 erinevat rohtu
ja elasin üle 3-4 epilepsiahoogu.
Peale seda aga oli see kõik kadunud ja seda juba 15 aastat tagasi.
Mis puutub Jumala Sõna kasutamisse, siis see naine on julge kui lõvi.
Ta tunneb Jumala Sõna.
Ta oli julge, kui vajas tervenemist iseendale.
Kui julge ta aga oli siis,
kui ta 3-aastasel tütrel oli jäänud vaid mõned päevad elada?
Oleme kohe tagasi.
Naaseme peagi saatesse...
Palve mängib olulist rolli
saamaks osa Jumala õnnistustest ja tõotustest su elu jaoks.
Igapäevaselt oma palvekeeles palumine
on nii oluline keset aegu, mille keskel elame.
Tutvustame teile Sid Roth'i uut äppi GODTALK.
Tänu sellele uuele palve-äpile
saad seada endale meeldetuletuse ajaks, mil soovid palvetada.
Anda aruandluse mõttes teistele teada,
millal sa igapäevaselt palvetad.
Kasutada meie ülemaailmse palvekogukonna hüvesid
viies oma palved Jumala ette.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt selles üleloomulikus palvekeeles,
mille Jumal on sulle andnud.
Saa osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsi äppide alt üles "SID ROTH'S GODTALK"
Naaseme saatesse...
Räägi meile oma tütar Hannast.
Hanna sündis autoimmuunhaigusega,
mille tulemusena ta keha ei suutnud võtta vastu valku
ega seda seedida.
Kohutav!
See oli kohutav!
Ta oli küll 3-aastane, aga nägi välja nagu 9-kuune beebi.
Ta kasv oli täiega maas ja ta juuksed langesid välja.
Ta ei saanud sisuliselt mitte midagi süüa,
olles allergiline kõige suhtes.
Nii toitsime teda vooliku kaudu, mis oli otse ta maoga ühendatud.
See täitis ta magu sünteetilise toitainega.
Mitte niivõrd ta tervendamiseks, aga lootuses pikendada ta elu.
Kuid siis saadeti ta 3-aastasena koju,
öeldes, et tal on veel vaid nädal elada.
Hanna diagnoosi saades teadsime, et Jumal suudab tervendada,
aga kahtlesime, kas Ta ka tahab seda teha?
Meil oli Jumala loomusest vale arusaam.
Me ei mõistnud,
et Ta on tõeliselt hea ja teeb vaid head
ja Ta tahab meid alati tervendada.
Meil aga polnud seda arusaamist.
Jah, me palvetasime Hanna eest,
olles ise samal ajal ka pastorid ja täiesti kirglikud Jumala suhtes.
Kuid me tegelikult ei mõistnud, et Jumal on hea Jumal
ja armastab meid kõige täiega.
Siis aga sattus sulle üks kassett kätte,
kus su peas käis üks kõll ära ja korraga sa mõistsid.
Jaa, tegu oli Andrew Wommackiga, kelle kasseti me saime.
See oli juba ammu aega mu ema sahtlis seisnud.
Ütlesime emale, et oleme näljased Jumala Sõna järele,
kuna olime väga raskes seisus.
Nii küsisimegi emalt,
kas tal on midagi, mis võiks meid julgustada,
sest vajasime täita end Jumala Sõnaga.
Nii ta siis võttis selle kasseti välja.
Meil polnud aimugi, kellega on tegu,
aga see oli esimene kord,
mil kuulsime tõeliselt väe evangeeliumi.
Ühtlasi tuli mängu ettekujutluste jõud,
sest sa nägid midagi oma tütre kohta ja hoidsid sellest vankumatult kinni.
Ta oli kõigest 3-aastane ja lamas haiglavoodis.
Arstide sõnumid aga olid iga päev nii negatiivsed.
Nii ütlesin Jumalale, et vajan näha, mida Tema ütleb Hanna kohta.
Teadsin, et Ta tahe on, et Hanna oleks terve,
aga ma vajasin ka näha seda.
Palusin, et Jumal näitaks mulle nägemuse või mingi pildi.
Jumal on nii armuline.
Ta andis mulle kolm nägemust, millest kaks on ka täitunud.
Nägin nägemuses 4-aastast Hannat ehk siis ajas kui 6 kuud edasi,
sõites punase rattaga.
Ajal, kui arstid ütlesid, et tal on jäänud vaid 2-3 päeva elada.
Jaa, ta oli juba vegetatiivses seisundis.
Järgmine pilt aga oli 5-aastasest Hannast,
kus ta läks esimest päeva kooli roheline koolivorm seljas.
Kolmas pilt puudutas aga mu meest
kõndimas me pulmapäeval mööda kiriku vahekäiku altarile.
Kuulasite seda Andrew Wommacki kassetti,
mis tõstis esile uue lootuse.
Siis aga kuulsite, et ta on kõnelemas kuskil te lähedal, Inglismaal,
mistõttu viisite Hanna ta teenistusele ja Andrew palvetas ta eest.
Jaa, see oli täiega Jumala korraldatud.
Kuulsime, et ta on Inglismaal vaid ühe päeva
ja tegu oli juba järgmise päevaga.
Saime haiglast loa tuua Hanna sealt ära
ja me läksime otse konverentsile,
kus Andrew Wommack pani oma käed Hanna peale
ja palvetas ta eest.
Ja hanna sai koheselt terveks.
Ehk kaks nägemust kolmest on täitunud.
Tahan siiski küsida - kui nägid neid nägemusi,
siis kas hoidsid neist pingsalt kinni
või ütlesid: "Ma loodan, et need täituvad?"
Hoidsin neid pidevalt oma silme ees
ja see on ka see, mis hoidis mind käigus.
Me peame õppima arendama oma vaimulikku nägemist.
Peame õppima nägema usus,
sest me elame usust ja mitte nägemisest.
Usk aga näeb nähtamatut.
Kujutlusvõime on nii oluline.
See on seotud lootusega ja lootus ei vea alt.
Piibellik lootus ei vea alt.
Muide, sõna "meel" või "meeled",
on Piiblis tõlgitud ka kujutlusvõimena.
Me peame hakkama nägema end nõnda nagu Jumal meid näeb.
Ta näeb meid tervetena.
Ta näeb meid elamas
täies tervises, terviklikkuses ja Tema jõus ning Püha Vaimu väes.
See on see, kuidas Ta meid näeb
ja kui me hakkame nõustuma Tema nägemusega meist,
ei lähegi kaua, kui see võtab kuju ka väliselt.
Sest imed saavad alguse südames.
Carlie palub te eest peale pausi,
et ka teie ime nupp saaks sisse lülitatud.
Oleme kohe tagasi.
Naaseme peagi saatesse...
Tunned sa vahel, et sind ei armastata
ja parem, kui sa poleks sündinudki?
Et maailmal oleks sinuta parem?
Tõde aga on see,
et on keegi, kes armastab sind väga.
Ta teadis su kohta kõike juba enne aegade algust
ja on varunud su jaoks rikkalikke õnnistusi.
Ta on lugenud kokku iga su valatud pisara
ja rõõmustanud su õnnehetkede üle.
Ta valvab su üle nii ööl kui päeval,
olles su suurim pooldaja.
Ta lõi sind su ema ihus ja võttis su oma perekonda vastu
veel enne, kui midagi oli loodud.
Ta on hoolinud sinust su sünnihetkest alates
ja kuulutab, et oled imeliselt ning kardetavalt loodud.
Ta mõtteid sinu suhtes on rohkem kui liiva mererannal
ja Ta ütleb, et kui ka su vanemad hülgaks su,
oleks Tema ikka olemas su jaoks.
Isegi, kui su ema unustaks su, ei tee Tema seda iial.
Ta on sulle tõeliseks Isaks.
Ta on valinud sind olema Ta Poja sarnane,
et võiksid olla osa Tema perekonnast.
Ta lubab, et võid tunda Ta armastust ja loota selle peale.
Tema armastus on täiuslik.
Ta ei hülga sind iial.
Ta on tõotanud hoida sinu ligi, kui Sina hoiad Tema ligi.
Tahaksime sulle Temast rohkem rääkida,
mistõttu lae endale alla tasuta E-raamat,
mille leiad ekraanil nähtavalt kodulehelt.
Naaseme saatesse...
Carlie, kui oluline see oli palvetada keeltes
ehk siis nö vaimukeeles
selle naise jaoks, kes sai terveks?
Palvetasin selle naise eest,
kelle süda oli nii murtud, kuna ta oli nii pikka aega haige olnud.
Piiblis aga on öeldud, et pikk ootus teeb südame haigeks.
Ta oli nii pettunud,
et vaatamata kõigile püüdlustele polnud ta ikka midagi saanud.
Nii et, kui ta palvele tuli,
ei tahtnud ta isegi öelda, mis tal viga on.
Ta ütleski, et ta ei ütle mulle, mis tal viga on,
vaid usub, et Jumal ise näitab mulle.
Sain seda vaid teada tänu Püha Vaimu väele,
mistõttu palvetasin vaimus u 30 sekundit.
Püha Vaimu töö on anda meile ilmutust ja tarkust.
Tema ilmutab meile salajasi asju, mida me muidu ei teaks.
Kuulates Püha Vaimu rääkimas minuga,
kuulsin sõna "maks".
Ütlesin sellele naisele: "Ma ei tea, kas see tähendab te jaoks midagi,
aga kuulen Jumalat ütlemas sõna "maks"."
Naine puhkes täiega nutma
ja ma mõtlesin: "Appi, ma tegin ta katki!"
Oleksin pidanud teda aitama ja keerasin asja hoopis tuksi.
Kuid ta nuttis seetõttu, et ta maks oligi täiega haige.
Hetkel aga, mil palvetasime, tõusis usk selle naise seest.
Ainuüksi sellest, et ma palvetasin keeltes.
Kuid piisas vaid ühest tunnetusesõnast,
et tõsta selle naise usku nii palju, et võtta midagi vastu Jumalalt
ja saada täiesti terveks.
Sa kasutad üht fraasi, mis mulle väga meeldib.
"Ära anna valele luba maanduda."
Aamen.
Me kuuleme pidevalt igasugu asju.
Maailm pommitab meid kõikvõimaliku infoga.
Osa sellest infost on hea, teine osa puhas vale ega vasta tõele.
Nii peame olema valvel,
millel me laseme maanduda oma südamesse ja mõtetesse.
Me ei saa takistada mõtteid tulemast,
aga me ei pea andma neile luba maanduda.
Mis aga puutub me kogemustesse ja isegi sümptomitesse me ihus,
siis need ei ole tõde ja on olemas tõde, mis ületab need.
Ütled, et Jaakobuse 4:7 muudab su julgeks nagu lõvi.
Aamen.
Kui alistume Jumalale ja paneme vastu kuradile,
siis viimane laseb jalga me juures.
"Alistuge siis Jumalale!
Pange vastu kuradile, siis ta põgeneb teie juurest."
- See on Jumala Sõna. Jaakobuse 4:7.
Olen kohanud palju usklikke, kes on küll alistunud Jumalale,
aga kes ei tea,
et haiguste ja hädade puhul tuleb seista vastu kuradile.
Me peame seisma talle vastu.
See on kõva sõna - seisma vastu. - On.
See ei tähenda ignoreerimist, vaid vastu panemist/seismist.
Just nii.
Passiivsus on ka kui saatanale loa andmine.
Me ei saa passiivselt loota, et ta jätab meid rahule.
Paljud kristlased arvavad, et küll Jumal korraldab selle ära.
Ei. Ta korraldas selle juba 2000 aastat tagasi ära.
Sinu asi on see nüüd ellu kutsuda.
Sinu asi on vastu seista.
Pettus on ainus relv, mis saatanal on.
Nii on. Ta on usklike süüdistaja ja valede isa.
Nii on tänapäeval nii palju inimesi, kes on haiged tänu saatana pettusele
ja võib-olla isegi uskumusele,
et Jumal ise on nad haigeks teinud, et neile mingi õppetund anda.
See on sulaselge põrgu vale.
Jeesus tervendas haigeid, ajas välja kurje vaime
ja äratas üles surnuid. Aamen?
Igaüks, kes puutus kokku Jeesusega, sai ka terveks.
Nii peame mõistma,
et saatan tuleb ainult pettuse ja valedega.
Kuid ta vajab meie nõusolekut, et omada mingitki mõju me elus.
Niipea aga, kui talle vastu hakkame, lõikame ka läbi ta mõjujõu.
Ütled, et usk on nagu lihas ja me ei peaks põlgama väikesi algusi.
Illustreerid seda Taaveti eluga.
Me teame, et Taavet on kuulus tänu Koljati pea mahalöömisele,
kuid ta oli valmis seisma silmitsi selle hiiglasega.
Paljud inimesed seisavad samuti silmitsi hiiglastega.
Olgu selleks vaesus, haigus, masendus või mis iganes.
Me hiiglastel on erinevad nimed.
Põhjus, miks Taavetil oli Koljatile vastu minnes
nii palju kindlust ja julgust,
oli selles, et ta oli varasemalt võidelnud lõvi ja karuga,
Ta oli rakendanud oma usku väiksemate asjade peal.
Nii tahan ka julgustada inimesi,
kes kuuldes selliseid asju mõtlevad: "Kust küll üldse peale hakata?"
Kuid hakakem peale sellest,
et rakendame oma usku igapäevastes asjades.
Hakakem treenima oma usumuskleid, panemata pahaks väikesi algusi.
Järgmine kord, kui pea valutab, ära haara kohe Ibuprofeni järele,
vaid palveta.
See meenutab mulle kohe väikest Carlie-nimelist tüdrukut,
kes sai korraks osa Jumala reaalsusest,
kuid ei osanud seda mõista.
Fakt on see, et me ei mõistagi alati kõike,
sest me pole Jumal.
Kui aga teed selle esimese sammu,
siis Ta jookseb su juurde ja haarab sind oma embusesse.
Osa me vaatajaid vajab just praegu,
et Jumal paneks oma armastavad käed su ümber.
Tahan, et paluksid koos minuga ühe palve,
et Jumal ei jääks sinust väljapoole, vaid elaks suurelt sinu sees.
Palu: Kallis Jumal,
olen teinud elus palju vigu
ja mul on väga kahju nende pärast.
Usun,
et Jeesuse veri
on puhastanud mind kõigist mu vigadest
ja ma saan uue alguse.
Ja nüüd, mil ma olen puhas
tänu sellele, mida Sa, Jeesus, oled teinud,
palun Sul tulla ja elada mu sees.
Võta mu elu üle.
Teen Sinust oma elu Issanda.
Aamen.
Nüüd aga on aeg vajutada lülitit!
Mis puutub te tervenemisse,
siis kas olete valmis selle sisse lülima?
Isa, ma tänan sind igaühe eest, kes kuulab ja vaatab meid praegu.
Me võtame just praegu meelevalla iga haiguse üle, Jeesuse nimel.
Iga haiguse ja valu üle.
Me käsime haigustel ja hädadel lahkuda su ihust Jeesuse nimel!
Näen, kuidas ajud saavad terveks.
Neuroloogilised funktsioonid taastuvad just praegu Jeesuse nimel.
Alzheimeri ja Parkinsoni tõved lahkuvad just praegu.
Kel iganes on midagi artriidiga seoses, me vabastame Jumala väe su ihusse.
Kõik valu, põletik ja mis iganes muu - need lahkugu
ja me käsime jäsemetel ning liigestel hakata liikuma jälle
Jeesuse nimel.
Issand, tänu, et Su tervendav vägi voolab ülevoolavalt inimesteni
ja täidab neid pealaest jalatallani
ja iga gramm haigusest ja hädast lihtsalt haihtub ära.
Valu lahkub.
Jäigad liigesed saavad vabaks.
Me kuulutame elu elunditele, mis on lakanud töötamast.
Iga organ saagu tagasi oma täisvõimekus just praegu!
Me käsime igal valetaval sümptomil lahkuda just praegu!
Naine, saa vabaks oma hädast!
Saa vabaks oma hädast!
Näen üht naist, kellel on skolioos, kus te selgroolülid lähevad sirgu
ja jõud taastub.
Uued luud kasvavad asemele.
Kellegi luudes on nõrkus. See on kui osteoporoos.
Kuid te luud saavad tugevaks just praegu.
On mingid luud, mille vahel on tühimik.
Keegi saab omale just praegu uued põlved.
See on Püha Vaimu poolne põlve vahetus just praegu.
Tänu Sulle Issand!
Aitäh, et Sinu vägi voolab läbi meie.
Silmad saavad nägema ja kõrvad kuulma Jeesuse nimel.
Tahan kuulutada ka lõppu viljatusele.
On naisi ja abielupaare, kes on üritanud aastaid lapsi saada,
aga ei midagi.
Osadel on teatud kehaosad eemaldatud
ja on asju, mis ei funktsioneeri,
kuid Jumal teeb te sees ühe loova ime just praegu.
Munasarjad ärkavad taas ellu.
Me kuulutame just praegu elu ja terviklikkust te suguelundite üle
ja me kuulutame te ihuvilja õnnistatuks Jeesuse nimel.
Öelge minu järel: "Olen vajutanud lülitit!"
Olen vajutanud lülitit!
Maailmas valitseb pidev üksteisega võrdlemine ja eristumine.
Päevast päeva on meil silme ees vaid oma kindel nägemus asjadest.
Piibel aga ütleb, et Messias eemaldas juute ja paganaid eraldava vaheseina,
et luua üks uus inimene ja uus inimkond, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme,
kuidas jõuda juutideni Jumala armastusega.
Üks uus inimkond avab ukse Jumala imedeks ja tunnustähtedeks
ja kõik näevad,
kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimkond on oluline, et tuua rahvahulki Jumala juurde.
Õpid mõistma Iisraeli ja Koguduse juudijuuri
ning kuidas kõik maailma rahvad saavad kogema õnnistusi,
mida pole kunagi kogetud kogu inimkonna ajaloos.
Ava meie koduleht ja saa teada,
kuidas üks uus inimene on võti Jumala suurimate õnnistusteni.
Sest Tema ise on meie rahu.
Kes on loonud nii juudi
kui pagana üheks.
Ta on lammutanud meid lahutava müüri.
Ta eesmärk oli luua iseendas...
Luua iseendas...
Ta eesmärk oli luua üks uus inimene.
Üks uus inimene
Järgmises saates...
Tere! Mina olen Tracy Cooke.
Kas teadsite, et igal ühel on vähemalt üks vaimuand?
Nii on.
Jumal on avaldanud mulle taevalikud võtmed,
mille abil lukustada lahti te üleloomulikud annid.
Vaadake meid juba järgmine kord!
Tõlge: Anne-Ly Raukas